Arakkonam

Arakkonam (også stavet "Arkonam") (Tamil: அரக்கோணம்) er en middels stor by i den indiske delstaten Tamil Nadu. I folketellingen for 2011 hadde byen litt over 78 000 innbyggere. Byen ligger i Vellore District ca 69 km fra delstatshovedstaden Chennai.

Sammen med Vellore er Arakkonam en av de varmeste byene i India, med temperaturer som kan overstige 43 °C gjennom flere dager i den varme sommersesongen.
Navn og beliggenhet
Byens navn antas å være avledet fra tamilsk Aaru konam som betyr heksagon, altså sekskant. Navnet skal være en henspilling på at det på seks kanter av byen lå en annen og større by; henholdsvis Kanchipuram, Tiruttani, Thiruvalangadu, Thakkolam, Manavur og Sholingur. Om man trakk opp linjer fra punkt til punkt mellom de nevnte byene, ville det derfor bli dannet en sekskant rundt denne byen, som historisk bar navnet arunthamizh kundram.

 Infrastruktur 
Arakkonam er et viktig jernbaneknutepunkt i det sydlige India; jernbanestasjonen på stedet het tidligere Arkonam.

Den indiske marinen har en flybase i Arakkonam; flystripen er (per 2018) den lengste i Asia.

 Språk 
Tamilsk er det språket som benyttes av den største andel av befolkningen. Det nest største språket er telugu. Grunnet militært nærvær i området snakkes også en del hindi.

Industri
Ramco Asbestos Sheet Factory
Tiruvalangadu Sugar Factory
UltraTech Cement Limited., Chitteri
MRF Ltd, Itchiputhur
Sree Saraswathi Spinnig Mills, Itchiputhur
TVS foundries, Sholinghur
FL SMIDTH, Kavanoor.
Fenner India Limited, Kavanoor
Dennis Steel plant
Genius Glass Company Mulvaai
Saatva Logistics Melpakkam
Gold crompton, mosurroad

 Referanser 

Kategori:Byer i Tamil Nadu